המלך של הארלם
בְּעֶזְרַת כַּף עֵץ ; הוּא נִקֵּר אֶת עֵינֵי הַתַּנִּינִים ; וְחָבַט בַּאֲחוֹרֵי הַקּוֹפִים. ; בְּעֶזְרַת כַּף עֵץ. ; אוֹתוֹ הַזָּקֵן הַמְכֻסֶּה פִּטְרִיּוֹת ; הָיָה בְּדַרְכּוֹ אֶל בְּכִי הַשְּׁחוֹרִים. ; הַשּׁוֹשַׁנִּים בָּרְחוּ מִקְּצוֹת ; הַפִּתּוּלִים הָאַחֲרוֹנִים שֶׁל הָאֲוִיר ; וּבַעֲרֵמוֹת הַזְּעַפְרָן ; מָחֲצוּ הַיְלָדִים סְנָאִים קְטַנִּים ; צָרִיךְ לַחֲצוֹת אֶת הַגְּשָׁרִים ; וּלְהַגִּיעַ אֶל הָרַחַשׁ הַשָּׁחֹר ; כְּדֵי שֶׁבֹּשֶׂם הָרֵאָה ; יַכֶּה בְּרַקּוֹתֵינוּ. ; בַּלַּיְלָה הַהוּא הַמֶּלֶךְ שֶׁל הַארְלֶם, בְּכַף קָשָׁה מֵאֵין כָּמוֹהָ, ; נִקֵּר אֶת עֵינֵי הַתַּנִּינִים ; וְחָבַט בַּאֲחוֹרֵי הַקּוֹפִים. ; בְּכַף קָשָׁה מֵאֵין כָּמוֹהָ. ; הַשְּׁחוֹרִים בָּכוּ מְבֻלְבָּלִים ; בֵּין מִטְרִיּוֹת וּשְׁמָשׁוֹת שֶׁל זָהָב  ; הַמּוּלָטִים מָתְחוּ אֶת הַגּוּמִי, ; לְהוּטִים לְהַגִּיעַ לֶחָזֶה הַלָּבָן, ; וְהָרוּחַ כִּסְּתָה מַרְאוֹת ; וְקָרְעָה אֶת וְרִידֵי הָרַקְדָנִים ; בַּשֶּׁקֶט שֶׁחָכְמָתוֹ מֻפְלֶגֶת. ; אוֹ-אָז, שְׁחוֹרִים, אוֹ-אָז, אוֹ-אָז, ; תּוּכְלוּ לְנַשֵּׁק בְּלַהַט לְגַלְגַּלֵּי הָאוֹפַנַּיִם, ; לְהַצִּיב זוּגוֹת מִיקְרוֹסְקוֹפִּים בִּמְאוּרוֹת הַסְּנָאִים ; וְלִרְקֹד סוֹף סוֹף בְּלִי חֲשָׁשׁ. ; אַי, הַארְלֶם מְחֻפֶּשֶׂת! ; אַי, הַארְלֶם מְאֻיֶּמֶת בַּהֲמוֹן חֲלִיפוֹת בְּלִי רֹאשׁ! ; רַחֲשֵׁךְ מַגִּיעַ אֵלַי. ; רַחֲשֵׁךְ מַגִּיעַ אֵלַי דֶּרֶךְ גְּזָעִים וּמַעֲלִיּוֹת, ; שֶׁבָּהֶן מְכוֹנִיּוֹתַיִךְ צָפוֹת מְכֻסּוֹת שִׁנַּיִם. ; מִבַּעַד לַסּוּסִים הַמֵּתִים וּלְפִשְׁעֵי הָרְקָק, ; מִבַּעַד לְמַלְכֵּךְ הַגָּדוֹל הַנּוֹאָשׁ, ; שֶׁזְּקָנוֹ מַגִּיעַ לַיָּם.; 